โรงแรมนรกหรรษา

โรงแรมนรกหรรษา () เป็นซีรีส์แอนิเมชันโทรทัศน์สำหรับผู้ใหญ่แนวละครเพลงของอเมริกา สร้างสรรค์โดยวิเวียน "วิฟเซียพ็อป" เมดราโน (Vivienne "VivziePop" Medrano) ซีรีส์มีเรื่องราวเกี่ยวกับชาร์ลี มอร์นิงสตาร์ (Charlie Morningstar) เจ้าหญิงแห่งนรกกับภารกิจการค้นหาหนทางเพื่อให้คนบาปได้รับ "การไถ่บาป" และได้เข้าสู่สวรรค์ผ่านทาง "โรงแรมฮาซบิน" ที่เธอบริหารในฐานะทางเลือกแทน "การกวาดล้าง" วิญญาณประจำปีของสวรรค์เนื่องจากประชากรล้นนรก ซีรีส์ผลิตโดยสตูดิโอสพินเดิลฮอร์สร่วมกับบริษัทเอ24, แอมะซอนสตูดิโอส์ และสตูดิโอแอนิเมชันเบ็นโตบ็อกซ์เอ็นเตอร์เทนเมนต์

ตอนนำร่องเผยแพร่ทางยูทูบเมื่อวันที่ 28 ตุลาคม พ.ศ. 2562 สร้างโดยแอนิเมเตอร์อิสระทั้งหมดและได้รับเงินทุนสนับสนุนหลักจากผู้ติดตามเพทรีออนของเมดราโน ฤดูกาลแรกเริ่มฉายทางแอมะซอนไพรม์วิดีโอเมื่อวันที่ 19 มกราคม พ.ศ. 2567 โดยตอนแรกยังได้ปล่อยฉายทางยูทูบหนึ่งวันก่อนหน้าโดยฉายในช่วงระยะเวลาจำกัด ฤดูกาลที่ 2 เริ่มฉายในวันที่ 29 ตุลาคม พ.ศ. 2568 ส่วนฤดูกาลที่ 3 และ 4 ได้รับการยืนยันว่ากำลังอยู่ในระหว่างการผลิต ซีรีส์ได้รับคำวิจารณ์เชิงบวกจากนักวิจารณ์โดยทั่วไป

ความนิยมและความสำเร็จของตอนนำร่องทำให้เมดราโนสร้างซีรีส์ภาคแยกชื่อ เฮลลูวา บอส บอสวายป่วง ทะลวงนรก (Helluva Boss) ซึ่งเริ่มฉายเมื่อวันที่ 31 ตุลาคม พ.ศ. 2563 ซีรีส์นี้มีกลุ่มตัวละครที่แตกต่างจากเรื่องโรงแรมนรกหรรษาแต่อยู่ในจักรวาลของเนื้อเรื่องเดียวกัน ในเดือนมกราคม พ.ศ. 2567 โรงแรมนรกหรรษาถือเป็นซีรีส์แอนิเมชันเรื่องใหม่ของไพรม์วิดีโอที่เปิดตัวทั่วโลกได้อย่างยิ่งใหญ่ที่สุด ในเดือนกุมภาพันธ์ พ.ศ. 2567 ตอนแแรกมียอดชมบนยูทูบเกิน 100 ล้านครั้ง

 เนื้อเรื่อง 
ซีรีส์เป็นเรื่องราวเกี่ยวกับชาร์ลี มอร์นิงสตาร์ เจ้าหญิงแห่งนรกที่มุ่งมั่นจะทำตามความฝันที่ดูเหมือนจะเป็นไปไม่ได้คือการเปิดโรงแรมชื่อ "โรงแรมฮาซบิน" ซึ่งมีเป้าหมายเพื่อฟื้นฟูเหล่าปีศาจคนบาป เหตุผลสืบเนื่องมาจากการที่นรกมีประชากรมากล้น นรกต้องผ่านการกวาดล้างประจำปี โดยเหล่าเทวดาที่นำโดยอดัมลงมาจากสวรรค์และสังหารเหล่าคนบาป ชาร์ลีรู้สึกว่าเรื่องนี้เป็นเรื่องน่าหดหู่และต้องการหาทางออกที่สันติกว่านี้ในการแก้ปัญหาประชากรล้นนรก เป้าหมายของเธอคือการทำให้ลูกค้าของโรงแรม "เช็กเอาต์" จากนรกในฐานะวิญญาณที่ได้รับการไถ่บาปและได้รับการยอมรับจากสวรรค์

ชาร์ลีมุ่งมั่นที่จะทำให้ความฝันเป็นจริง โดยได้ความช่วยเหลือจากแว็กกี้ ผู้จัดการโรงแรมผู้ทุ่มเทและเป็นแฟนสาวของชาร์ลี และแองเจิ้ล ดัสต์ นักแสดงหนังผู้ใหญ่ที่เป็นลูกค้าคนแรกของโรงแรม แต่เมื่อการนำเสนอของชาร์ลีบนรายการโทรทัศน์ถ่ายทอดสดผิดพลาด แผนการของชาร์ลีก็ไปดึงดูดความสนใจของ "ปีศาจวิทยุ" อลาสเตอร์ผู้ทรงอำนาจที่เห็นว่าความเชื่อเรื่องการไถ่บาปของชาร์ลีเป็นเรื่องน่าขบขัน อลาสเตอร์จึงช่วยชาร์ลีในการบริหารโรงแรมเพื่อความบันเทิงของตนเอง

 นักพากย์และตัวละคร 

 ตัวละครหลัก 
 เอรีกา เฮนนิงเซน (Erika Henningsen) รับบท ชาร์ลี มอร์นิงสตาร์ (Charlie Morningstar)
 สเตฟานี เบียทริซ (Stephanie Beatriz) รับบท แว็กกี้ (Vaggie) / แว็กจี้ (Vaggi)
 อเล็กซ์ ไบรต์แมน (Alex Brightman) รับบท เซอร์ เพนเทียส (Sir Pentious) และอดัม (Adam)
 เคท เดวิด (Keith David) รับบท ฮัสค์ (Husk)
 คิมิโกะ เกล็นน์ (Kimiko Glenn) รับบท นิฟฟ์ตี้ (Niffty) และซูซาน (Susan)
 เบลก โรมัน (Blake Roman) รับบท แองเจิ้ล ดัสต์ (Angel Dust) และพวกไข่น้อย (Egg Boiz)
 เอมีร์ ทาไล (Amir Talai) รับบท อลาสเตอร์ (Alastor) และทอม เทรนช์ (Tom Trench)
 คริสเตียน บอร์ล รับบท ว๊อกซ์ (Vox)

 ตัวละครปรากฏซ้ำ 
 เจสสิกา วอสค์ (Jessica Vosk) รับบท ลูท (Lute)
 แบรนดอน รอเจอส์ (Brandon Rogers) รับบท แคที่ คิลจอย (Katie Killjoy)
 ลิลลิ คูเปอร์ (Lilli Cooper) รับบท เวลเว็ท (Velvette)
 โจเอล เปเรซ (Joel Perez) รับบท วาเลนติโน่ (Valentino)
 เจเรมี จอร์แดน (Jeremy Jordan) รับบท ลูซิเฟอร์ มอร์นิงสตาร์ (Lucifer Morningstar)
 คริสตินา อาลาบาโด (Krystina Alabado) รับบท เชอร์รี่ บอมบ์ (Cherri Bomb)

 รายชื่อตอน 

 ตอนนำร่อง (พ.ศ. 2562) 

 ฤดูกาลที่ 1 (พ.ศ. 2567) 

 ฤดูกาลที่ 2 (พ.ศ. 2568) 

 หมายเหตุ 

 อ้างอิง 

 บรรณานุกรม 


 แหล่งข้อมูลอื่น 




หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2567
หมวดหมู่:บันเทิงคดีเกี่ยวกับชีวิตหลังความตาย
หมวดหมู่:บันเทิงคดีแนวดิสโทเปีย
หมวดหมู่:รายการโทรทัศน์เกี่ยวกับความตาย
หมวดหมู่:การฆ่าล้างเผ่าพันธุ์ในบันเทิงคดี
หมวดหมู่:ปิศาจในวัฒนธรรมประชานิยม
หมวดหมู่:นรกในวัฒนธรรมประชานิยม
หมวดหมู่:สวรรค์ในวัฒนธรรมประชานิยม
หมวดหมู่:อินเทอร์เน็ตมีมในปี พ.ศ. 2567
หมวดหมู่:แอนิเมชันเกี่ยวกับความหลากหลายทางเพศ